ปวดฟันยุซี่เดียวเฉพาะซี่ที่เปนรู ด้านนอกเห็นเป็นรอยดำๆ เนื้อฟันด้านในเปนรู ฟันหน้าบน
สวัสดีค่ะ การที่ฟันเป็นรู ไม่ว่าจะเกิดจากฟันผุหรือฟันบิ่น หากลึกเกินชั้นเคลือบฟันลงไปจนถึงชั้นเนื้อฟัน ย่อมทำให้มีอาการเสียวฟันเมื่อทานของหวานจัด เย็นจัด หรือร้อนจัดได้ และอาจเกิดอาการปวดเวลาเคี้ยวอาหาร เนื่องจากไม่มีเคลือบฟันมาปกคลุมชั้นเนื้อฟัน ทำให้เนื้อฟันสัมผัสกับสิ่งต่างๆ ที่เข้าปากโดยตรงและส่งความรู้สึกไปที่ประสาทฟันหากปล่อยทิ้งไว้ ฟันผุก็จะลุกลามลึกไปถึงชั้นโพรงประสาทฟัน ทำให้มีอาการปวดมากขึ้น หากทิ้งไว้ไม่รักษา เชื้อโรคก็จะยิ่งลงลึกและอาจทำให้เกิดเป็นฝีหนองที่ปลายรากฟัน ซึ่งเชื้ออาจลุกลามเข้าสู่กระแสเลือดได้ ส่วนตัวฟันก็จะโยกหลุดไปในที่สุดดังนั้นควรไปพบทันตแพทย์เพื่อรักษา ทั้งนี้ หากมีอาการปวดมากอยู่ อาจทานยาแก้ปวดบรรเทาไปก่อน เช่น พาราเซตามอล, ไอบูโพรเฟน (ibuprofen) เป็นต้น ส่วนการจะอุดฟันได้หรือไม่นั้น ทันตแพทย์จะเป็นผู้ประเมินอาการก่อนค่ะ หากอาการปวดเป็นไม่มาก และฟันสามารถอุดได้ ทันตแพทย์ก็จะทำการอุดฟันให้ค่ะ แต่หากฟันผุลุกลงไปถึงรากฟัน ก็อาจต้องทำการรักษารากฟันเสียก่อน หรือหากมีเหงือกอักเสบ มีฝีหนองที่ปลายรากฟัน ก็ต้องรักษาโดยการทานยาปฏิชีวนะให้หายก่อน แล้วจึงนัดมารักษาต่อไปค่ะนอกจากนี้ ก็ควรดูรักษาความสะอาดในช่องปากให้ดี เพื่อไม่ให้ฟันซี่อื่นๆ ผุตามมา ด้วยการแปรงฟันทุกครั้งหลังทานอาหาร หรืออย่างน้อยวันละ 2 ครั้ง และแปรงอย่างน้อยครั้งละ 3-5 นาที นอกจากนี้ควรแปรงลิ้นด้วย ควรใช้ไหมขัดฟันวันละ 1 ครั้ง หลีกเลี่ยงการทานของหวานต่างๆ ไม่ควรอมลูกอมหรือเคี้ยวหมากฝรั่งที่มีน้ำตาล เป็นต้น